CELEX: 32017R1269
Language: sl
Date: 2017-07-13 00:00:00
Title: Izvedbena uredba Komisije (EU) 2017/1269 z dne 13. julija 2017 o spremembi Izvedbene uredbe (EU) 2015/949 glede umika zemeljskih oreškov (arašidov) iz Združenih držav Amerike s seznama odobrenih predizvoznih pregledov v zvezi z aflatoksini (Besedilo velja za EGP. )

14.7.2017   
            
            
               SL
            
            
               Uradni list Evropske unije
            
            
               L 183/9
            
         IZVEDBENA UREDBA KOMISIJE (EU) 2017/1269
   z dne 13. julija 2017
   o spremembi Izvedbene uredbe (EU) 2015/949 glede umika zemeljskih oreškov (arašidov) iz Združenih držav Amerike s seznama odobrenih predizvoznih pregledov v zvezi z aflatoksini
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 23 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) 2015/949 (2) odobrava predizvozne preglede nekaterih živil glede prisotnosti nekaterih mikotoksinov, ki jih izvajajo nekatere tretje države.
            
         
               (2)
            
            
               Člen 23 Uredbe (ES) št. 882/2004 določa, da se lahko odobrijo predizvozni pregledi krme in živil, ki jih opravlja tretja država tik pred izvozom v Evropsko unijo zaradi preverjanja, ali proizvodi za izvoz izpolnjujejo zahteve Unije. Takšna odobritev se lahko tretji državi podeli le, če je revizija Evropske unije pokazala, da krma ali živila za izvoz v Evropsko unijo izpolnjujejo zahteve Unije ali enakovredne zahteve in da se pregledi v tretji državi pred odpremo štejejo za dovolj učinkovite, da nadomestijo ali zmanjšajo število pregledov dokumentov, kontrol identitete in fizičnih pregledov, ki jih določa zakonodaja EU. EU je takšno odobritev predizvoznih pregledov, ki jih izvajajo organi Združenih držav Amerike (ZDA) v zvezi z aflatoksini v zemeljskih oreških, podelila leta 2008.
            
         
               (3)
            
            
               Povečanje neskladnosti glede prisotnosti aflatoksinov v zemeljskih oreških iz ZDA je bilo mogoče opaziti od sredine leta 2016. Organi ZDA so bili o tem obveščeni, za izboljšanje razmer pa so bile sprejete obveznosti. Vendar pa je mogoče ugotoviti, da se razmere niso izboljšale.
            
         
               (4)
            
            
               Zato je mogoče skleniti, da pogoji za odobritev predizvoznega nadzora niso več izpolnjeni in je torej primerno zemeljske oreške (arašide) iz ZDA črtati s seznama odobrenih predizvoznih pregledov. Izvedbeno uredbo (EU) 2015/949 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga I k Izvedbeni uredbi (EU) 2015/949 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. julija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 165, 30.4.2004, str. 1.
   
      (2)  Izvedbena uredba Komisije (EU) 2015/949 z dne 19. junija 2015 o odobritvi predizvoznih pregledov nekaterih živil glede prisotnosti nekaterih mikotoksinov, ki jih izvajajo nekatere tretje države (UL L 156, 20.6.2015, str. 2).
   
      PRILOGA
      V Prilogi I k Izvedbeni uredbi (EU) 2015/949 se črta se naslednji vnos:
      
         
                     Živilo
                  
                  
                     Oznaka KN
                  
                  
                     Pododdelek TARIC
                  
                  
                     Država porekla
                  
                  
                     Mikotoksin
                  
                  
                     Pogostnost fizičnih pregledov (v %) ob uvozu
                  
               
                     
                                 „—
                              
                              
                                 zemeljski oreški (arašidi), neoluščeni
                              
                           
                  
                     
                                 —
                              
                              1202 41 00 
                           
                  
                      
                  
                  
                     Združene države Amerike
                  
                  
                     aflatoksini
                  
                  
                     < 1“
                  
               
                     
                                 —
                              
                              
                                 zemeljski oreški (arašidi), oluščeni
                              
                           
                  
                     
                                 —
                              
                              1202 42 00 
                           
               
                     
                                 —
                              
                              
                                 zemeljski oreški (arašidi), drugače pripravljeni ali konzervirani
                              
                           
                  
                     
                                 —
                              
                              
                                 2008 11 91 ; 2008 11 96 ; 2008 11 98